Source: https://ted.europa.eu/udl?uri=TED:NOTICE:123951-2019:TEXT:SK:HTML
Timestamp: 2019-11-12 04:22:50+00:00
Document Index: 2431154

Matched Legal Cases: ['§ 32', '§ 32', '§ 32', '§ 34', '§ 35', '§ 34', '§ 35', '§ 34', '§ 39', '§ 32', '§ 1', '§ 32', '§ 32', '§ 32', '§ 20', '§ 49', '§ 39']

Dodávky - 123951-2019 - TED Tenders Electronic Daily
Dodávky - 123951-2019
18/03/2019 S54 Dodávky - Dynamického nákupného systému - Užšia súťaž
Úradný názov: Ministerstvo financií Slovenskej republiky
Identifikačné číslo organizácie (IČO): 00151742
Poštová adresa: Štefanovičova 5
PSČ: 817 82
Kontaktná osoba: Ing. Marián Fačkovec
E-mail: marian.fackovec@mfsr.sk
Telefón: +421 259584014
Hlavná adresa: http://www.mfsr.sk
Adresa stránky profilu kupujúceho: https://www.uvo.gov.sk/vyhladavanie-profilov/zakazky/237
Súťažné dokumenty sú dostupné priamo a úplne bez obmedzení či poplatkov na: https://josephine.proebiz.com/sk/tender/2991/summary
Ponuky alebo žiadosti o účasť sa musia predložiť elektronicky prostredníctvom: https://josephine.proebiz.com/sk/tender/2991/summary
Referenčné číslo: 31/2019
DNS bude zriadené pre potreby verejného obstarávateľa Ministerstvo financií Slovenskej republiky, Štefanovičova 5, Bratislava, SLOVENSKÁ REPUBLIKA, IČO: 00151742 a Úrad pre reguláciu hazardných hier, Štefanovičova 5, Bratislava, SLOVENSKÁ REPUBLIKA, IČO: 52265021
Hodnota bez DPH: 623 565.75 EUR
Dynamický nákupný systém je elektronický postup zadávania nadlimitnej zákazky. Verejný obstarávateľ bude pri prijímaní žiadostí o zaradenie do DNS a následnom zasielaní výziev komunikovať so záujemcami/uchádzačmi prostredníctvom systému Josephine https://josephine.proebiz.com/sk/tender/2991/summary.
Začatie: 26/04/2019
Pod pojmom obnova obstarávania rozumieme vyhlásenie konkrétnej výzvy na predkladanie ponúk po vytvorení dynamického nákupného systému.
Vyžaduje sa splnenie podmienok účasti osobného postavenia a ich preukázanie v súlade s § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona. Súčasne sa požaduje trestná bezúhonnosť právnickej osoby, podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.
Vyžaduje sa splnenie podmienok účasti technickej alebo odbornej spôsobilosti podľa § 34 ods. 1 písm. d) v súvislosti s § 35, preukázaním: (1.) Platného certifikátu kvality vydaného nezávislou inštitúciou, ktorým uchádzač preukáže zavedenie a používanie systému manažérstva kvality podľa normy STN EN ISO 9001;
Vyžaduje sa splnenie podmienok účasti technickej alebo odbornej spôsobilosti podľa § 34 ods. 1 písm. d) v súvislosti s § 35, preukázaním: (2.) Platného certifikátu systému manažérstva informačnej bezpečnosti zodpovedajúceho ISO/IEC 27001 v oblasti predmetu zákazky;
Vyžaduje sa splnenie podmienok účasti technickej alebo odbornej spôsobilosti podľa § 34 ods. 1 písm. h), preukázaním: (3.) Platného certifikátu systému environmentálneho manažmentu v oblasti predmetu zákazky vydaného nezávislou inštitúciou, ktorým uchádzač preukáže zavedenie a používanie systému environmentálneho manažérstva podľa normy STN EN ISO 14001;
Verejný obstarávateľ uzná certifikáty vydané príslušnými orgánmi členských štátov, ktoré sú rovnocenné s požadovanými certifikátmi. Ak uchádzač alebo záujemca objektívne nemal možnosť získať príslušné certifikáty v určených lehotách, verejný obstarávateľ akceptuje aj iné dôkazy o rovnocenných opatreniach predložené uchádzačom alebo záujemcom, ktorými preukáže, že ním navrhované opatrenia sú v súlade s požadovanými slovenskými technickými normami.
Vzhľadom k tomu, že funkcionalita informačného systému Zber údajov, prostredníctvom ktorého verejný obstarávateľ zverejňuje toto oznámenie o vyhlásení verejného obstarávania, neumožňuje kvôli limitu znakov zverejniť podmienky účasti v úplnom rozsahu, verejný obstarávateľ ich zverejňuje v súťažných podkladoch v časti B, ktoré sú voľne prístupné v profile verejného obstarávateľa a na adrese uvedenej v ods. I.3) Komunikácia tohto oznámenia o vyhlásení verejného obstarávania. Ak záujemca použije JED (§ 39 zákona č. 343/2015 Z.z.) verejný obstarávateľ ho vyzve na predloženie dokladov, ktorými potvrdí splnenie podmienok účasti.
S ohľadom na to, že z technických dôvodov nie je možné získať údaje alebo výpisy z informačných systémov Generálnej prokuratúry, predkladá uchádzač alebo záujemca doklady podľa § 32 ods. 1 a) zákona č 343/2015 o verejnom obstarávaní v listinnej podobe, a to v súlade s ustanovením § 1 ods. 6 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii). Ak je uchádzač zapísaný v z zozname hospodárskych subjektov, vedený úradom pre verejné obstarávanie, doklad podľa § 32 ods. 1 a) zákona č 343/2015 o verejnom obstarávaní sa nevyžaduje.
Z dôvodu použitia údajov z informačných systémov verejnej správy podľa § 32 ods. 3 ZVO, uchádzač nie je povinný predkladať doklady v zmysle § 32 ods. 2 písm. e) ZVO.
Informácie o elektronickej aukcii budú uvedené v jednotlivých výzvach na predkladanie ponúk zadávaných v rámci zriadeného DNS.
3. Doplňujúce informácie k bodu II.2.7) Dĺžka trvania zákazky alebo rámcovej dohody - Dynamický nákupný systém bude zriadený na obdobie do 30.6.2020.
6. Verejný obstarávateľ bude pri komunikácii v celom procese obstarávania, t.j. pred aj po zaradení do DNS a pred aj po lehote na predkladanie ponúk viažúcej sa ku konkrétnej zákazke postupovať v zmysle § 20 ZVO prostredníctvom komunikačného rozhrania systému Josephine. Pravidlá pre doručovanie: Za okamih doručenia sa v systéme Josephine považuje okamih odoslania v systéme Josephine, a to v súlade s funkcionalitou systému. Ponuky v rámci konkrétnych zákaziek budú vyhotovené elektronicky v zmysle § 49 ods. 1 písm. a) ZVO a vložené do systému Josephine umiestnenom na webovej adrese https://josephine.proebiz.com/. Predkladanie ponúk je umožnené iba autentifikovaným uchádzačom. Autentifikáciu je možné previesť 2 spôsobmi:
— v systéme Josephine registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID) v systéme Josephine. V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine, a to v pracovných dňoch v čase 8.00-16.00 hod. alebo
— prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.
7. Uchádzač môže v zmysle § 39 ZVO nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač bude vyzvaný na predloženie dokladov, ktorými potvrdí splnenie podmienok účasti.
8. Z dôvodu obmedzenia počtu CPV kódov nebolo možné vypísať všetky CPV kódy týkajúceho sa zriadenia DNS. Rozsah CPV kódov v rámci triedy hlavného slovníka je uvedený v súťažných podkladoch časti A bod 3.2.